[ca] En aquest projecte s'ha estudiat la degradació i mineralització mitjançant foto-Fenton, procés d'oxidació avançada, de dos contaminants emergents (cafeïna i carbamazepina), posant èmfasis en l'efecte que té la presència de dos dels ions més comunament presents en aigües residuals (clorurs i sulfats). Per a això, s'han determinat les condicions òptimes per a dur a terme el procés i s'ha utilitzat un model semiempíric per determinar dos dels paràmetres més importants del procés, la mineralització màxima i la constant cinètica (ξmax i k). Finalment, s'ha contrastat el resultat amb una mescla de contaminants formada per cafeïna, carbamazepina i paracetamol. Per una banda, s'ha demostrat una gran influència dels clorurs respecte ξmax per a les tres situacions estudiades, essent aquesta pitjor per als assajos amb una major concentració, passant d'una conversió del 75,24 % al 37,64 % per a la cafeïna, del 83,42 % al 52,09 % per a la carbamazepina i del 84,03 % al 59,62 % per a la barreja, tenint en compte que el primer percentatge correspon a la mínima concentració de clorurs (0 mg/L) i el segon a la màxima (700 mg/L). D'altra banda, la influència dels sulfats no ha sigut significativa en cap dels contaminants estudiats, exceptuant un lleuger efecte negatiu sobre el paràmetre k per a l'estudi de la mescla de contaminants. De nou, l'efecte augmenta en incrementar la concentració de sulfats. Finalment, s'ha proposat un model matemàtic per a pronosticar el resultat dels dos paràmetres d'estudi, encara que tan sols aquells que prediuen el valor d'ξmax tenen una bona capacitat de predicció (92,98 % per a la cafeïna, 88,89 % per a la carbamazepina i 99,68 % per a la mescla). Les equacions obtingudes per a la cafeïna i la carbamazepina han pogut estar validades correctament en el rang de clorurs (0 - 700 mg/L) i sulfats (0 - 700 mg/L).

[en] In this project, the degradation and mineralization by photo-Fenton, an advanced oxidation process, of two emerging pollutants (caffeine and carbamazepine) have been studied, emphasizing the effect of the presence of two of the most commonly present ions in wastewater. (chlorides and sulfates). To do this, the optimal conditions to carry out the process have been determined and a semi-empirical model has been used to determine two of the most important parameters of the process, the maximum mineralization and the kinetic constant (ξmax and k). Finally, the result has been contrasted with a mixture of pollutants made up of caffeine, carbamazepine and paracetamol. On the one hand, a great influence of chlorides with respect to ξmax has been demonstrated for the three situations studied, this being worse for the tests with a higher ion concentration, going from a conversion of 75.24 % to 37.64 % for caffeine, from 83.42 % to 52.09 % for carbamazepine and from 84.03 % to 59.62 % for the mixture, taking into account that the first percentage corresponds to the minimum chloride concentration (0 mg/L) and the second one to the maximum (700 mg/L). On the other hand, the influence of sulfates has not been significant in any of the pollutants studied, except for a slight negative effect on the parameter k for the study of the mixture of pollutants. Again, the effect increases with higher sulfate concentration. Finally, a mathematical model has been proposed to predict the result of the two studied parameters, although only those that predict the value of ξmax have a good predictive capacity (92.98 % for caffeine, 88.89 % for caffeine and 99.68 % for the mixture). The equations obtained for caffeine and carbamazepine have been correctly validated in the range of chlorides (0 - 700 mg/L) and sulfates (0 -700 mg/L).